Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,704.09 …
14 มิ.ย. 2561

Morning Market Summary
SET ช่วงเช้าปิดที่ระดับ 1,704.09 จุด ลดลง 14.25 จุด (-0.83%) มูลค่าการซื้อขาย28,896.93 ล้านบาท หุ้นไทยเช้านี้ปรับลงตามตลาดต่างประเทศหลังเฟดมีมติปรับขึ้นอัตราดอกเบี้ยระยะสั้น 0.25% ในการประชุมวานนี้และส่งสัญญาณปรับขึ้นอัตราดอกเบี้ยอีก 2 ครั้งในช่วงที่เหลือของปีนี้ โดยคาดว่าจะปรับขึ้นในเดือนก.ย.และธ.ค. บ้านเราเช้านี้ดัชนีปรับลดลงมาใกล้ระดับ 1700 จุด จากแรงขายของหุ้นขนาดใหญ่
Afternoon Perspective
แนวโน้มการซื้อขายช่วงบ่าย คาดยังไม่ดีขึ้นจากแรงกดหุ้นใหญ่ทั่วกระดาน ดัชนี SET ที่หลุด 1710+/- แล้วลงไปที่ 1700+/- จุด ถือเริ่มไม่ดี หากจะให้ดีขึ้นต้องรีบาวด์ขึ้นมาปิดที่ระดับ1710+/- จุด เรามองว่าแรงขายที่เกิดขึ้นมาจากนักลงทุนต่างประเทศ เป็นหลัก
รวมทั้งพอร์ตโบรกเกอร์ แรงขายที่เกิดขึ้นอาจเป็นผลรับข่าวการขึ้นดอกเบี้ยสหรัฐฯ อีก 2 ครั้งหรือความกังวลที่จีนอาจเปิดเผยรายละเอียดกำแพงภาษีกับสหรัฐฯ ดัชนี SET ภาคบ่าย อาจลงมาเทรดที่ 1700 จุด แล้วรีบาวด์กลับ แต่หากดัชนีหลุด 1700 จุด ให้หาจุด stop loss รอดูสถานการณ์ในสัปดาห์หน้า กลุ่มที่น่าจะยังมีแรงซื้อ-ขายคึกคักภาคบ่าย ยังคงเป็นพลังงาน ธนาคารพาณิชย์และหุ้นโรงกลั่นที่ลงไปลึก โดยมองแนวรับที่ 1700-1798 จุดและแนวต้านที่ 1712-1714 จุด แนะนำ เล่นเก็งกำไร TOP และ IRPC
Technical Pick
SET Index: 1704.09 ปรับตัวลดลงทำจุดต่ำสุดใหม่ต่อเนื่อง พร้อมด้วยมูลค่าการซื้อขายที่เพิ่มสูงขึ้น หลังจากปรับตัวลดหลังจากพยายามฟื้นตัวกลับขึ้นไปทดสอบแนวต้านของของเส้นค่าเฉลี่ย 200 วันที่ 1738 จุด แต่ไม่สามารถทะลุผ่านขึ้นไปได้ ทำให้แนวโน้มของ SET Index มีโอกาสปรับตัวลดลงไปทดสอบแนวรับของกรอบแนวโน้มขาลงที่ 1680 จุด และมีแนวต้านสำคัญในระยะสั้นที่ 1714 และ 1720 จุด
Banpu (BANPU TB; THB 21.80) – ซื้อ
Dimet (Siam) (DIMET TB; THB 1.28) – ซื้อ
 